|  |  |
| --- | --- |
|  |  *See artikkel räägib paavstist; Pärsia valitsejate kohta vaata lehekülge Hormizd.* |

---

**Hormisdas** (ladina keeles ka **Hormisda**) oli paavst 514–523. Ta oli 52. paavst.

Hormisdas oli "Liber Pontificalise" järgi pärit Frosinonest. Ta pärines aristokraatlikust suguvõsast ja oli Justuse poeg.

Ta oli enne ordineerimist abielus, kuid jäi leseks. Tal oli poeg Silverius, kes sai hiljem paavstiks.

Hormisdas sai Symmachuse ajal ülemdiakoniks (kardinaldiakoniks) ja oli aastal 502 Roomas peetud sinodil notar. Tema sõber oli Ennodius Paviast.

Paavstiks saamine
-----------------

Hormisdas pühitseti paavstiks 20. juulil 514.

Skisma
------

Hormisdase ajal jätkus Felix III ajal alanud skisma Konstantinoopoli patriarhiga.

28. detsembril 514 ja 12. jaanuaril 515 teatas Ida-Rooma keiser Anastasius I paavstile soovist likvideerida skisma ja kutsus selleks kokku sinodi Heracleasse. 4. aprillil 515 vastas paavst keisri teisele kirjale, kuid esimene kiri jõudis Rooma 14. mail. Seepeale kutsus Hormisdas 8. juulil Roomas kokku sinodi, pidas nõu kuningas Theoderich Suurega ja teatas keisrile delegatsiooni saatmisest Konstantinoopolisse.

Hormisdas saatis 1. augustil 515 oma legaadid Ennodiuse Paviast, Fortunatuse Caviast, preester Venantiuse, diakon Vitalise ja notar Hilariuse Konstantinoopolisse koos nõudmistega, et keiser peab oma piiskoppidega tunnustama Kalchedoni kirikukogu ja paavst Leo I otsuseid, piiskopid peavad hukka mõistma nestoriaanid ja monofüsiidid, usuliste vaadete pärast eksiili saadetud vaimulikud tuleb tagasi kutsuda ja nende süüdistusi arutada ning piiskopid, keda süüdistatakse ortodoksse õpetuse taunimises, tuleb saata Rooma, et nende üle kohut mõistetaks. Delegatsioon ei saavutanud edu, sest keiser ei soovinud Akakiose nime eemaldamist diptühhonist.

16. juulil 516 saatis keiser kaks saadikut taas Rooma, kuid paavst jäi oma põhimõtetele kindlaks. Paavsti toetasid Theoderich ja Rooma senat.

Aastal 517 saatis Hormisdas pärast konsulteerimist Theoderichiga Konstantinoopolisse uue delegatsiooni, mille koosseisus olid Ennodius ja Peregrinus Misenumist. Keiser soovis esialgu legaadid ära osta ja muul viisil mõjutada neid tegema järeleandmisi, kuid kui see tulemusi ei andnud, saatis nad tagasi Rooma ja saatis 11. juulil 517 paavstile kirja, milles kinnitas, et paavst keisrit ei käsuta.

Samal ajal toimus Süürias Kalchedoni õpetuse toetajate tagakiusamine, mille käigus tapeti 350 munka ja põletati maha mitu kloostrit. Mungad saatsid paavstile läkituse, millele paavst vastas, et nad peavad vaatamata tagakiusamisele jääma kindlaks Kalchedoni tunnustamisele.

Pärast keiser Anastasius I surma kutsus uus keiser Justinus I Kalchedoni kirikukogu tunnustavad vaimulikud eksiilist tagasi, tunnustas Kalchedoni otsuseid ja keelas ketseritel tegutseda riigiametites. Keiser saatis paavstile 7. septembril 518 palve skisma lõpetamiseks.

Pärast konsulteerimist Theoderichiga saatis Hormisdas Konstantinoopolisse uue delegatsiooni, mille koosseisus olid Capua piiskop Germanus, preester Blandus, diakonid Dioscorus ja Felix ning notar Petrus. Suurel Neljapäeval 28. märtsil 519 likvideeriti skisma nn. Hormisdase vormeliga (*libellus*), mida tunnustas Konstantinoopoli patriarh Johannes II. Vormel sätestas Kalchedoni kirikukogu otsuste tunnustamist ja Roomat tunnustati piiskopkonnana, kus apostellik usk oli säilinud oma puhtuses. Diptühhonist eemaldati Akakiose ja tema nelja järeltulija nimed ning keisrite Zeno ja Anastasius I nimed.

Märtsis 521 soostus paavst järele andma Kalchedoni kirikukogu 28. kaanoni tunnustamise osas, mis sätestas Konstantinoopoli patriarhi ameti võrdväärseks paavst ametiga.

Hormisdas leppis 514. aastal viimaste vastupaavst Laurentiuse järgijatega.

Suhted Bütsantsi piiskoppidega
------------------------------

Aastal 517 keeldusid 40 Illüüria piiskoppi kuuletumast Thessaloníki vikaarile ja soovisid osadust Roomaga. Pärast skisma lõppemist ei tunnustanud Thessaloníki piiskop Dorotheos sõlmitud lepet ja käristas talle saadetud kokkuleppe koopia puruks. Hormisdas nõudis keisrilt Dorotheose tagandamist. Dorotheos tunnustas aastal 520 paavsti jurisdiktsiooni oma piiskopkonnas.

Konstantinoopoli patriarh Epiphanios saatis paavstile 4 kirja. Ta saatis paavstile ka juveelidega kaunistatud karika.

Hormisdas teatas Konstantinoopoli patriarhile, et 3 monofüsiitluses süüdistatud piiskoppi, kes kahetsesid oma patte, tuleb määrata tagasi ametisse.

Hormisdas saatis oma valitsemisaja lõpul Konstantinoopolisse legaadiks vaimulik Paulinuse.

Teised teoloogilised vaidlused
------------------------------

Hormisdas suhtus taunivalt teopashiitlusesse, mis 519 levis Roomas, kuid ei mõistnud seda ametlikult hukka. Ta hoiatas aastal 521 Ida Rooma keisrit Justinus I-st, et tegu on ohtliku õpetusega, mis interpreteerib pühakirja valesti. Ta nõudis, et Konstantinoopolis järgitakse paavst Leo I Tomet ja Kalchedoni kirikukogu otsuseid.

Aastal 520 teatasid keiser Justinus I ja Konstantinoopoli patriarh Epiphanios paavstile Aasias tegutsevatest väikestest monofüsiitide rühmadest, kuid paavstile soovitati ketseritega olla vähem nõudlik. Paavst kohustas patriarhi jääma kirikuisade õpetusele kindlaks.

Aastal 520 soovis Aafrika piiskop Possessor paavstilt arvamust Riezi piiskopi Faustuse semipelagianistliku teoloogia kohta. Hormisdas ei keelustanud seda, kuid sätestas 13. augustil 520, et kirikuisade õpetusele vastav osa tuleb pidada õigeks ja mittevastav osa valeks.

Paavstiga konsulteeris ketserluste üle Tournai piiskop Eleutherius.

"Liber Pontificalis" märgib, et paavst ajas Roomast minema manilased ja lasi nende pühakirjad põletada.

Suhted teiste piiskoppidega
---------------------------

Hormisdas määras Tarragona piiskopi Johannese ja Sevilla piiskopi Sallustiuse paavstlikeks vikaarideks Hispaanias.

Ta taastas peale vandaalide kuninga Thrasamundi surma 523 vandaalide alal kristlikud piiskopkonnad.

Liturgilised otsused
--------------------

Hormisdas saatis Dionysius Exiguusi Konstantinoopolisse, et ta aitaks valmistada ette kreeka kaanoni tõlget ladina keelde.

Ida-Rooma keiser Justinus I soovis paavstilt saada Laurentiuse ja teiste pühakute reliikviaid.

Hormisdas ordineeris "Liber Pontificalise" järgi 55 piiskoppi ja 21 preestrit. Ta ordineeris Foligno piiskopiks Vincentiuse Laodikeast.

Tema ajast on teada 4 kardinali, sealhulgas hilisem paavst Felix IV.

Hormisdas kultuuriloos
----------------------

"Liber Pontificalise" järgi rajas Hormisdas Albanosse kiriku.

Ta sai frankide kuningalt Chlodovech I-lt kullast krooni.

Allikad
-------

Hormisdaselt on teada üle 80 kirja ja dokumendi, lisaks saadeti talle umbes 60 erinevat dokumenti.

Surm
----

Hormisdas suri 6. augustil 523 Roomas ja maeti Rooma Peetri kirikusse.

Teda austatakse katoliku kirikus pühakuna. Tema mälestuspäev on 6. august.

Kirjandus
---------

* Carmelo Capizzi: *Sul fallimento di un negoziato di pace ecclesiastica fra il papa Ormisda e l'imperatore Anastasio I (515–517)*. "Critica Storica" 17, 1980: 23–54.
* Brian Croke: *Hormisdas and the late Roman walls of Thessalonika*. "Greek, Roman and Byzantine studies" 19, 1978: 251–258.
* Stéphane Gioanni: *La contribution épistolaire d'Ennode de Pavie à la primauté pontificale sous le règne des papes Symmaque et Hormisdas*. "Mélanges de l'Ecole française de Rome. Moyen Âge" 113, 2001: 245–268.
* Walter Haacke: *Die Glaubensformel des Papstes Hormisdas*. Roma, 1931.
* J. N. D. Kelly: *The Oxford Dictionary of Popes*. 1996.
* Stanisław Koczwara: *List papieza Hormizdasa (514–523) do wszystkich biskupów Hiszpanii*. "Archiwa, biblioteki i muzea kóscielne" 78, 2002: 65–70.
* Stanisław Koczwara: *Paszkwil mnicha Maksencjusza na papieża Hormizdasa jako przykład inwektywy chrześcijańskiej*. "Vox patrum" 48, 2005: 215–231.
* Stanisław Koczwara: *List papieża Hormizdasa do cesarza Anastazego I*. "Vox patrum" 52, 2008: 489–494.
* *Liber Pontificalis*.
* Celestino Noce: *Papa Ormisda. Magistero cura pastorale e impegno ecumenico*. Frosinone, 1993.

Välislingid
-----------

* Artikkel Hormisdasest. *(inglise keeles)*
* Artikkel Hormisdasest. *(inglise keeles)*
* Artikkel Hormisdasest. *(inglise keeles)*
* 6. sajandi konsistooriumid.
* Hormisdase kirjad.

|  |  |  |
| --- | --- | --- |
| Eelnev**Symmachus** | **Rooma paavst**514–523 | Järgnev**Johannes I** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}